ອົງການຂ່າວສາກົນ ​ຮ້ອງ​ຂໍ ເຂົ້າໄປເກັບກຳຂ່າວ ໃນເຂດ ປາປົວຕາເວັນຕົກ
ສະມາຊິກ ສະພາອົງການ​ຂ່າວ​ສາກົນ ທ່ານ Sabam Leo Batubara ກ່າວ​ວ່າ ລັດຖະບານອິນໂດເນເຊຍ ສື່​ບຕໍ່​ລະ​ເມີດ​ສິດທິ​ ຂອງ​ບັນດາ​ນັກ​ຂ່າວ ຢູ່​ໃນເຂດ Papua ຕາ​ເວັນ​ຕົກ.
ອົງການຂ່າວສາກົນ ແລະ ກຸ່ມປົກປ້ອງສິດທິມະນຸດຕ່າງໆ ຈຳນວນນຶ່ງ ໄດ້ໄປເຕົ້າໂຮມກັນ ຢູ່ໃນນະຄອນຫລວງ Jakata ເພື່ອຮ້ອງຂໍ ຢາກເຂົ້າໄປໃນເຂດ Papua ຕາເວັນຕົກ ຂອງອິນໂດເນເຊຍຊຶ່ງເປັນຂົງເຂດທີ່ລັດຖະບານໄດ້ຫ້າມບໍ່ໃຫ້ ສື່ມວນຊົນອອກຂ່າວ ນັບຕັ້ງແຕ່ ປີ 1963 ເປັນຕົ້ນມາ ສະມາຊິກ ສະພາອົງການຂ່າວສາກົນ ທ່ານ Sabam Leo Batubara ກ່າວວ່າ ລັດຖະບານ ສືບຕໍ່ລະເມີດສິດທິ ຂອງບັນດານັກຂ່າວ ຢູ່ໃນເຂດ Papua ຕາເວັນຕົກ ຊຶ່ງອິນໂດເນເຊຍໄດ້ປົກຄອງເຄິ່ງນຶ່ງທາງພາກຕາເວັນຕົກຂອງ ເກາະ New Guinea ແລະ ມີການຕໍ່ສູ້ເພື່ອແບ່ງແຍກດິນແດນ ໃນລະດັບຕ່ຳ ມາເປັນເວລາຫຼາຍທົດສະວັດແລ້ວ ທ່ານ Batubara ກ່າວວ່າ ທ່ານ Batubara ຍັງກ່າວອີກວ່າ ບັນດານັກຂ່າວ ແມ່ນພຽງອະນຸຍາດໃຫ້ລາຍງານຂ່າວ ທີ່ ລັດຖະບານທ້ອງຖິ່ນ ໃຫ້ການອະນຸມັດໄປແລ້ວ ເທົ່ານັ້ນ ຊຶ່ງມັນເຫັນໄດ້ຢ່າງຈະແຈ້ງວ່າ ແຕກຕ່າງກັບກົດໝາຍສື່ມວນຊົນ ປີ 1999 ຊຶ່ງກ່າວວ່າ ມັນຜິດກົດໝາຍ ໃນການຢັບຢັ້ງ ຫຼື ກີດກັນ ກິດຈະກຳຕ່າງໆຂອງການລາຍງານຂ່າວ ໃນອິນໂດເນເຊຍ (Sabam Leo Batubara - Indonesia Press Council member (in Indonesian))